gl gl gl gl gl gl gl gl en gl en en gl gl gl gl gl gl en gl gl gl gl gl gl gl gl gl gl es en gl gl gl gl gl gl gl gl gl gl gl gl gl gl en gl en es et es de en es en en gl gl ca gl pt gl en en gl gl gl
Audasa condenada a devolver as peaxes cobradas durante as obras na AP-9 – Asociación de Empresarios de Culleredo
por AEC|Publicado Febreiro 24, 2020-Updated Febreiro 24, 2020
O Xulgado do Mercantil número 1 de Pontevedra estimou parcialmente a demanda presentada polo Ministerio Fiscal, ao que se adheriron as asociacións de consumidores Adicae e En Colectivo, así como particulares, contra a concesionaria da AP-9, polo cobro de peaxes durante os atascos derivados das obras na ponte de Rande. O xuíz defende que a compañía non debería cobrar peaxes completas aos seus usuarios nos casos en que hai incidentes importantes na estrada que non se anunciaron con suficiente antelación para os usuarios.
O maxistrado declarou a nulidade destas prácticas abusivas consistentes en cobrar peaxes completas cando se produciron, entre 27 de febreiro de 2015 e o mes de xuño de 2018, un total de 81 incidencias no tramo da ponte de Rande e condenado Audasa a restituír o importe cobrado por peaxes.
O xuíz considera “indiferente” no seu fallo que as incidencias fosen motivadas directamente polas obras ou por outras circunstancias, tales como accidentes, vehículos avariados, incendios ou desprendementos de terras. “O relevante non é a causa, senón o feito de cobrar un prezo a un consumidor que non recibiu a prestación do servizo e ao que non se lle proporcionou a información necesaria para que puidese tomar a súa decisión”, subliña.
Así mesmo, o titular do Xulgado do Mercantil número 1 de Pontevedra recalca que “non consta de ningunha forma que houbese algunha causa de forza maior que impedise a Audasa informar os condutores coa suficiencia e antelación oportunas”.
A empresa, ademais, deberá asumir o custo da publicación do fallo da sentenza, xunto coa lista das 81 incidencias admitidas, no diario de maior difusión ddo Estado español. As e os usuarios que fosen afectados por algunha delas, poderán instar a que se lles recoñeza como beneficiarios da condena.
En todo caso, o xulgado non aceptou no fallo establecer os criterios a seguir por Audasa para garantir o “cesamento das prácticas abusivas” nin a esixencia de que a entidade presente ao Xulgado un criterio de eliminación do prezo da peaxe en determinados casos, dado que non “corresponde” ao ámbito xudicial esta cuestión. Do mesmo xeito, tamén descartou considerar os feitos como un dano ou prexuízo que mereza unha compensación superior á propia devolución do importe pago.
You may also like
Publicado Marzo 23, 2020
O consumo de carburantes derrúbase un 41 % nunha semana
Os destinados aos avións caen case un 64 % na primeira semana do estado de alarma A Compañía Loxística de Hidrocarburos (CLH), encargada da […]
Publicado Febreiro 17, 2020
Galiza é o territorio con máis empresas que superan os límites de sinistralidade laboral
Perto de medio cento de sociedades figuran nesta clasificación da Seguridade Social. Son 45, 9 máis que no exercicio anterior. Na Galiza hai medio […]
Publicado Marzo 6, 2020
A produción industrial aumenta en Galicia mentres cae no resto do Estado
Só se incrementou no pasado mes de xaneiro en Galicia e Navarra. O Índice Xeral de Produción Industrial (IPI) aumentou un 2,9% o […]
Publicado Xaneiro 24, 2020
Galicia camiñará cara a un novo modelo de crecemento verde e tecnolóxico
O Parlamento de Galicia acordou instar á Xunta a adoptar as medidas necesarias para reorientar a economía galega cara a un novo […]
Previous post O tecido mar-industria alimentaria da Galiza demanda negociar a lei de costas
Back to post list
Next post A Asociación de Traballadores Autónomos cifra en 12 os autónomos falecidos en Galicia mentres traballaban en 2019
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.